Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17755

2. Megjegyzés.- Az 5.22 pontban semmi sem célozza a kivizsgálást lefolytató állam eleve megakadályozását abban, hogy a tervező államát és a gyártó államát felkérje az 5.22 pontban leírtaktól eltérő egyéb balesetek kivizsgálásában való segítségnyújtásra. MÁS ÁLLAMOK RÉSZVÉTELE Jogok 5.23 Bármely államot, amely kérésre információkat, eszközöket, vagy szakértőket biztosít a kivizsgáló állam részére, fel kell jogosítani arra, hogy a kivizsgálásban való részvételre meghatalmazott képviselőt jelöljön ki. Megjegyzés.- A kivizsgálásban való részvételre meghatalmazott képviselő kijelölésére ugyancsak fel kell jogosítani minden olyan államot, amely a helyszíni vizsgálatokhoz üzemelési bázist biztosít, avagy a kutatásmentési, vagy roncs kiemelési műveletekben érintett, avagy érintett mint az üzemeltető megosztott járatszám-, vagy szövetségesi partnerének állama. A MEGHATALMAZOTT KÉPVISELŐK FELHATALMAZÁSA Tanácsadók 5.24 Meghatalmazott képviselők kijelölésére jogosult állam arra is jogosult, hogy meghatalmazott képviselőjének a kivizsgálásban való segítése céljából egy, vagy több tanácsadót jelöljön ki.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes